作者：张元干
词牌/韵律：兰陵王

paragraphs: 绮霞散。
空碧留晴向晚。
东风里，天气困人，时节秋千闭深院。
帘旌翠波飐。
窗影残红一线。
春光巧，花脸柳腰，勾引芳菲闹莺燕。
闲愁费消遣。
想娥绿轻晕，鸾鉴新怨。
单衣欲试寒犹浅。
羞衾凤空展，塞鸿难托，谁问潜宽旧带眼。
念人似天远。
迷恋。
画堂宴。
看最乐王孙，浓艳争劝。
兰膏宝篆春宵短。
拥檀板底唱，玉杯重暖。
众中先醉，谩倚栏、早梦见。